പാലക്കാട് വന് കഞ്ചാവ് വേട്ട: ടൂറിസ്റ്റ് ബസില് കടത്താന് ശ്രമിച്ച 200 കിലോ പിടികൂടി പാലക്കാട്: സംസ്ഥാനത്ത് വീണ്ടും വന് കഞ്ചാവ് വേട്ട. പാലക്കാട് ടൂറിസ്റ്റ് ബസില് കടത്താന് ശ്രമിച്ച 200 കിലോ കഞ്ചാവാണ് പിടികൂടിയത്. ഇതരസംസ്ഥാന തൊഴിലാളികളുമായി പശ്ചിബംഗാളില് നിന്നെത്തിയ ബസിലാണ് കഞ്ചാവ് കടത്തിയത്. സംഭവത്തില് ബസ് ഡ്രൈവര് സഞ്ജയിനെയും കഞ്ചാവ് വാങ്ങാനെത്തിയ എറണാകുളം സ്വദേശികളായ നാല് പേരെയും കസ്റ്റഡിയിലെടുത്തു. സുരേന്ദ്രന്, അജീഷ്, നിതീഷ് കുമാര്, പാരിഷ് മാഹിന് എന്നിവരാണ് പിടിയിലായ മറ്റുള്ളവര്.ആറ് ചാക്കുകളിലായിട്ടാണ് ബസില് കഞ്ചാവ് സൂക്ഷിച്ചിരുന്നതെന്ന് പോലീസ് പറഞ്ഞു. എറണാകുളം സ്വദേശി സലാം എന്നയാള്ക്ക് വേണ്ടിയാണ് കഞ്ചാവ് കൊണ്ടുവന്നതെന്നാണ് വിവരം.